ມີ​ຢ່າງ​ນ້ອຍ 21 ຄົນ ເສຍຊີວິດ ໃນເຫດລະເບີດ ໃນຊີເຣຍ (ສະໄລດ໌)
ລະ​ເບີດ​ໄດ້​ແຕກຂຶ້ນ ​ໃນ​​ເຊົ້າວັນພຸດມື້​ນີ້ ​ໃນຂະນະ​ທີ່​ລົດຄັນ​ນຶ່ງ ກໍາລັງ​ແລ່ນ​ໄປ ຢູ່​ໃກ້​ເມືອງ Tel al-Juma ​ໃນແຂວງ Daraa.
ພວກນັກເຄື່ອນໄຫວຊີເຣຍ ກ່າວວ່າ ລະເບີດທີ່ແຕກຂຶ້ນໃສ່ ລົດຄັນນຶ່ງໃນພາກໃຕ້ຂອງຊີເຣຍ ໄດ້ສັງຫານຢ່າງນ້ອຍ 21 ຄົນ ຊຶ່ງຮວມທັງແມ່ຍິງ 6 ຄົນ ແລະເດັກນ້ອຍ 4 ຄົນນໍາ ກຸ່ມສັງເກດການເພື່ອສິດທິມະນຸດໃນຊີເຣຍ ທີ່ມີສໍານັກງານ ຢູ່ອັງກິດ ກ່າວວ່າ ລະເບີດດັ່ງກ່າວນັ້ນໄດ້ແຕກຂຶ້ນໃນເຊົ້າວັນ ພຸດມື້ນີ້ ໃນຂະນະທີ່ລົດຄັນນັ້ນກໍາລັງແລ່ນໄປ ຢູ່ໃກ້ເມືອງ Tel al-Juma ໃນແຂວງ Daraa ພວກນັກເຄື່ອນໄຫວປະນາມ ກອງກໍາລັງທີ່ຈົງຮັກພັກດີຕໍ່ ປະທານາທິບໍດີຊີເຣຍ ທ່ານ Bashar al-Assad ວ່າເປັນ ຜູ້ຫ້າງລະເບີດໄວ້ຢູ່ຖະໜົນເສ້ນນັ້ນ ກຸ່ມສັງເກດການກ່າວວ່າ ມີຄ້າຍທະ ຫານຕັ້ງຢູ່ໃກ້ໆ ນັ້ນ ທີ່ຖືກປິດລ້ອມໂດຍພວກກຸ່ມຕໍ່ຕ້ານລັດຖະບານ ຍັງບໍ່ທັນມີການສະແດງຄວາມເຫັນໃດໆໃນທັນທີນີ້ ຈາກທາງລັດຖະບານເທື່ອ ແຂວງ Daraa ແມ່ນຈຸດເລີ້ມຕົ້ນຂອງວິກິດການຊີເຣຍ ທີ່ໄດ້ເລີ່ມຂຶ້ນໃນເດືອນມີນາ 2011 ຈາກການປະທ້ວງຢ່າງສັນຕິ ທີ່ໄດ້ຄ່ອຍໆທະວີຄວາມຮຸນແຮງຂຶ້ນ ຈົນກາຍມາ ເປັນສົງຄາມກາງເມືອງ ທີ່ຍັງຜົນໃຫ້ມີ ຫຼາຍກວ່າ 100,000 ຄົນເສຍຊີວິດນັ້ນ ອົງການ ສະຫະປະຊາຊາດ ກ່າວວ່າ ການຕໍ່ສູ້ກັນໄດ້ບີບບັງຄັບໃຫ້ ຫຼາຍກວ່າ 2 ລ້ານຄົນ ອົບພະ ຍົບຫລົບໜີ ຈາກຊີເຣຍ ແລະອີກ 4 ລ້ານ 2 ແສນ 5 ໝື່ນຄົນ ໄດ້ກາຍເປັນອົບພະຍົບ ພາຍໃນປະເທດ